Diari Oficial de la Generalitat Valenciana


Sumari del DOGV 4132, del 21-11-2001 (2001/10809)

Notificació. Número de referència interna Ic/106/01.
----------------------------------------------------

### Dades del document

Número de DOGV
:   4132

Data del DOGV
:   21-11-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/10919


Organisme emissor
:   Conselleria de Cultura i Educació

Tipus de document
:   Anunci

Notificació. Número de referència interna Ic/106/01. [2001/A10647]
  
De conformitat amb l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es procedix a la notificació de la resolució referent a la sol·licitud de devolució d'ingressos amb número de referència interna Ic/106/01, al senyor Manuel Porcel Peralta i a la senyora Susana Pérez Domínguez.
  
Us comunique que, amb data 11 de juny del 2001, el director general de Règim Econòmic de la Conselleria de Cultura i Educació, ha dictat la següent resolució:
  
«Vista la sol·licitud de devolució d'ingressos de matrícula formulada pels alumnes de l'Escola Oficial d'Idiomes de Torrevieja, que a continuació s'expressen:
  
- Sra. Carolina Gutiérrez González 9.397 PTA
  
- Sr. Víctor Manuel Martínez Daimiel 9.397 PTA
  
- Sra. Rosario Morales Avendaño 9.397 PTA
  
- Sra. Susana Pérez Domínguez 9.397 PTA
  
- Sr. Manuel Porcel Peralta 9.397 PTA
  
i vistos els següents
  
Fets
  
1. Amb data 24 d'abril de 2001, té entrada en la Conselleria de Cultura i Educació el certificat en què el senyor Rogelio Tarí Martínez, com a director de l'Escola Oficial d'Idiomes de Torrevieja, sol·licita la devolució de l'import de la matrícula dels alumnes ja citats.
  
2. S'adjunta al certificat una sol·licitud de devolució de taxes dels alumnes expressats en l'encapçalament d'esta resolució, en la qual al·leguen que:
  
1. El curs de valencià no va començar en el termini previst.
  
2. Que a causa d'eixa circumstància es van matricular en altres centres per a realitzar els seus estudis de valencià (EPA i la Universitat d'Alacant)
  
3. Que, a causa de la coincidència d'horaris amb els de l'EOI de Torrevieja, s'han vist en l'obligació de renunciar a la matrícula en este centre.
  
Aporten com a documentació els justificants de pagament de matrícula en l'EOI de Torrevieja de cada un d'ells.
  
3. Amb data 4 de maig de 2001, es remet a la direcció de l'EOI de Torrevieja un escrit en què s'informa dels supòsits aplicables, segons la normativa vigent, per a la devolució d'ingressos indeguts, i se sol·licita que s'informe sobre si la renúncia dels dits alumnes es va produir en el període de matrícula.
  
4. Amb data 8 de maig de 2001, té entrada en la Direcció General de Règim Econòmic un informe de l'EOI de Torrevieja en què s'indica que cap dels alumnes que sol·liciten la devolució de taxes de matrícula ha presentat renúncia en el centre.
  
Fonaments de dret
  
1. D'acord amb el que establix l'article 5 del Decret 151/1994, de 29 de juliol, pel qual es regula la devolució d'ingressos indeguts per tributs propis i la resta d'ingressos de dret públic de la Generalitat Valenciana, correspon a l'òrgan gestor de l'ingrés acordar sobre la procedència de la seua devolució, per això, corresponent a la direcció general de Règim Econòmic la gestió dels ingressos que s'originen per les activitats dels distints centres directius del departament, segons assenyala l'article 12.7 del Reglament Orgànic i Funcional d'esta Conselleria, aprovat pel Decret 111/2000, de 18 de juliol, és competent el director general de Règim Econòmic per a resoldre la sol·licitud formulada.
  
2. L'article 9.4 de la Llei 12/1997, de 23 de desembre, de Taxes de la Generalitat Valenciana, establix que serà procedent la devolució de l'import de la taxa quan s'haja ingressat amb caràcter previ a la prestació d'un servici, quan el servici no es preste per causes no imputables, directament o indirectament, al subjecte passiu, seguint els següents criteris:
  
1) Quan la no-prestació del servici resulte imputable a l'administració, la devolució haurà de practicar-se d'ofici.
  
2) Quan la no-prestació del servici tinga l'origen en una causa de força major, la devolució serà procedent únicament amb la prèvia sol·licitud de l'interessat, sempre que este prove suficientment la dita força major.
  
3. En l'informe de la Direcció General de Tributs de la Conselleria d'Economia Hisenda i Ocupació, emés com a conseqüència d'una consulta que es va realitzar respecte de les renúncies de matrícula, s'indica que no hi ha inconvenient a tornar l'import d'una matrícula, sempre que la renúncia es produïsca en període de matrícula i amb el temps suficient perquè la plaça siga coberta per un altre alumne. No és el cas que ens ocupa, ja que segons l'informe de la direcció del centre la dita renúncia no s'ha produït.
  
No existix, doncs, cap causa imputable a l'administració que origine la no-prestació del servici, ja que les matrícules van ser tramitades pel corresponent òrgan administratiu, i les places escolars, en conseqüència, han sigut degudament ocupades pels sol·licitants.
  
Per tot això, resolc:
  
Desestimar la sol·licitud de devolució d'ingressos de matrícula en l'EOI de Torrevieja formulada pels interessats expressats en l'encapçalament d'esta resolució.
  
Contra la present resolució, que no esgota la via administrativa, els interessats podran interposar recurs de reposició davant d'esta Direcció General de Règim Econòmic en el termini de 15 dies hàbils comptats des de l'endemà de la notificació. Contra la resolució expressa o presumpta del recurs de reposició, els interessats podran interposar recurs d'alçada davant del conseller d'Economia, Hisenda i Ocupació, en el termini de 15 dies comptats des de l'endemà de la notificació, d'acord amb el que establix el Decret 34/1983 de 21 març.
  
València, 11 de juny de 2001.- El director general de Règim Econòmic: Alejandro Bañares Vázquez.»